                                                                         Anexa nr. 1 la H.C.L. nr.       /__. __._____

METODOLOGIE
privind acordarea de facilităţi la transportul public local  pentru categoriile de
persoane beneficiare din municipiul Drobeta Turnu Severin

Cap. I. Dispoziţii generale

Art.1 Obiectul principal al metodologiei îl constituie reglementarea cadrului general de acordare a unor facilităţi la transportul public local și decontarea abonamentelor de călătorie pe raza teritorială a municipiului Drobeta Turnu Severin.

Art.2 La elaborarea prezentei au fost respectate prevederile următoarelor acte normative:
a) Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicată;
 b) Legea nr.341/2004 a recunoştinţei pentru victoria Revoluţiei Române din Decembrie 1989 şi pentru revolta muncitorească anticomunistă de la Braşov din noiembrie 1987 și pentru revoluția muncitorească anticomunistă din Valea Jiului-Lupeni august 1977, cu modificările şi cmpletările ulterioare; 
c) H.G nr.1412/2004 pentru aprobarea Normelor metodologice de aplicare a Legii recunoştinţei pentru victoria Revoluţiei Române din Decembrie 1989 şi pentru revolta muncitorească anticomunistă de la Braşov din noiembrie 1987 nr. 341/2004, actualizată,cu modificările și completările ulterioare;
d) Legea nr. 448/2006 privind protecția și promovarea drepturilor persoanelor cu handicap,  republicată  cu modificările şi completările ulterioare;
e) H.G nr.268/2007 pentru aprobarea Normelor metodologice de aplicare a prevederilor  Legii nr.448/2006 privind protecţia şi promovarea drepturilor persoanelor cu handicap, republicată cu modificările și completările ulterioare;
f) H.G nr.610/1990 privind acordarea unor drepturi nevăzătorilor;
g) Legea nr.44/1994 privind veteranii de război precum și unele drepturi ale invalizilor și văduvelor de război, republicată cu modificările și completările ulterioare ;
h) Legea nr. 292/2011 a asistenței sociale, cu modificările și completările ulterioare;
i) O.U.G. nr. 57/2019 privind Codul administrativ, cu modificările și completările ulterioare
j) Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare;
 k) Legea nr.282/2005 privind organizarea activității de transfuzie sanguină, donarea de sânge și componente sanguine de origine umană precum și asigurarea calității și securității sanitare, în vederea utilizării lor terapeutice, republicată, cu modificările şi completările ulterioare; 
 l) H.G. nr.1364/2006 pentru aprobarea drepturilor şi obligaţiilor donatorilor de sânge; 
 m) Legea nr. 92/2007, privind serviciile de transport local, cu modificările și completările ulterioare; 
 n) H.G. nr. 42/2017 pentru aprobarea Normelor metodologice privind acordarea facilităților de transport intern ferovial și cu metroul pentru elevi și studenți, cu modificările și completările ulterioare; 
 o) Legea educaţiei naţionale nr.1/2011 cu modificările şi completările ulterioare; 
 p) Contractul nr. 25770/22.08.2019 de delegare a gestiunii Serviciului de transport public local prin concesiune în municipiul Drobeta Turnu Severin.

   	 Art.3 În sensul prezentei metodologii se definesc următorii termeni:
    a) Persoana vârstnică - persoana care a împlinit vârsta legală de pensionare prevăzută de lege;
    b) Elev – persoana care urmează cursurile de zi ale învățământului de stat sau particular acreditate la una din următoarele forme de învățământ: clasele 0 – VIII, liceu, școala postliceală, școala profesională și de ucenici;
   c) Veteran de război – persoana care a participat la primul sau al doilea război mondial în armata română;
   d) Luptător la Revoluţia din decembrie 1989 – persoanele care şi-au pierdut total sau parţial capacitatea de muncă, marii mutilați, răniții şi urmaşii celor care au decedat ca urmare a participării la victoria Revoluţiei din decembrie 1989;
   e) Persoana persecutată din motive politice în perioada comunistă - persoana care după data de 6 martie 1945, pe motive politice a executat o pedeapsă privativă de libertate în baza unei hotărâri judecătoreşti, a fost privată de libertate pentru infracţiuni politice, a fost internată în spitale de psihiatrie, a avut stabilit domiciliu obligatoriu, a fost strămutată într-o altă localitate;
   f) Persoana persecutată din motive etnice - persoana care în perioada regimurilor instaurate cu începere de la data de 6 septembrie 1940 până la data de 6 martie 1945 a suferit persecuţii din motive etnice;
  g) Persoana cu dizabilităţi – acea persoană căreia, datorită unor afecţiuni fizice, mentale sau senzoriale, îi lipsesc abilităţile de a desfăşura în mod normal activităţi cotidiene, necesitand măsuri de protecţie în sprijinul recuperării, integrării şi incluziunii sociale;
  h) Asistentul personal al persoanei cu handicap grav – persoana care supraveghează, acordă asistenţă și îngrijire permanentă copilului sau adultului cu handicap grav.
  i) Gratuitate pe mijloacele de transport în comun – valoarea legitimaţiei lunar, valabil pe  liniile de transport public local, care se decontează în situaţia persoanelor ale căror cheltuieli de transport se subvenţionează în procent de 100% din bugetul local al municipiului Drobeta Turnu Severin.
  j) Reducere cu 50% a tarifului la legitimaţie de transport public de călători – decontarea a 50% din valoarea abonamentului lunar pe mijloacele de transport public local pentru donatorii de sânge;
 k) Abonament de călătorie gratuit – actul doveditor prin care persoanele care fac obiectul prezentului Regulament fac dovada că beneficiază de facilitatea la transportul public local în municipiul Drobeta Turnu Severin.
 l) Însoţitor – persoana care însoțește persoana cu handicap şi care beneficiază de drepturi în condiţiile prevăzute de lege;
 m) Persoană beneficiară de prevederile Legii nr. 416/2001 privind venitul minim garantat - persoană aptă de muncă, ce nu realizează venituri din salarii sau din alte activități, și care fac  dovada faptului că sunt în evidența agenției teritoriale pentru ocuparea forței de muncă;
 n) Persoană beneficiară de prevederile Legii nr. 208/1997 privind cantinele de ajutor social –se adresează exclusiv categoriilor de beneficiari prevăzuți de lege sau stabiliți prin hotărâre a Consiliului local. Acordarea serviciilor constând în acordarea de hrană și se realizează în baza evaluării situației socio-economice a beneficiarilor.
o) anchetă socială -  este o metodă de investigație întemeiată pe diferite tehnici de culegere și de prelucrare a informației, în scopul analizei situației sociale și economice a persoanelor, familiilor, grupurilor sau comunităților;
p) ticketing – biletul digital sau cardul electronic, este o metodă modernă de introducere, procesare și marketing a biletelor pentru transport public urban.

Cap.II. Categorii de persoane beneficiare și tipuri de facilităţi la transportul public local

Art. 4 Categoriile de persoane beneficiare la transportul public local, reglementate prin legi speciale sunt:
a) gratuitate pe mijloacele de transport public local pe raza municipiului Drobeta Turnu Severin, pentru:
        1. veteranii şi văduvele de război;
        2. deportaţii şi deţinuţii politici, strămutaţii/persecutaţii din motive politice sau etnice;
        3. luptătorii pentru victoria Revoluţiei din 1989;
        4. persoanele cu dizabilităţi (gradul accentuat şi grav), asistenţii personali ai persoanelor cu handicap grav sau însoţitorii acestora, însoţitorii copiilor cu handicap accentuat în prezenţa acestora, însoţitorii adulţilor cu handicap auditiv şi mintal accentuat în prezenţa acestora, asistenţii personali profesionişti ai persoanelor cu handicap grav şi accentuat, însoţitorii nevăzătorilor cu handicap grav;
         5. elevii din învăţământul preuniversitar acreditat/autorizat beneficiază de gratuitate la servicii publice de transport local pe tot parcursul anului calendaristic, pe raza municipiului  Drobeta Turnu Severin conform Legii Educaţiei Naţionale nr.1/2011 cu modificările şi completările ulterioare; 
b) reducere cu 50% a tarifului la abonamentul de transport public local, pentru:
- donatorii de sânge.

Art. 5 Categoriile de persoane beneficiare la transportul public local, reglementate prin hotărâre de consiliu local sunt: 
        1. pensionarii cu vârsta peste 70 ani;
        2. pensionarii cu pensie la limită de vârstă cu un venit lunar de 1125 lei.
        3.beneficiarii prevederilor Legii nr. 416/2001 privind venitul minim garantat, cu modificările și completările ulterioare, care locuiesc în cartierele Schela Cladovei, Schela Nouă, Dudaşul Schelei şi Gura Văii şi prestează zile de muncă în folosul comunităţii pe raza municipiului Drobeta Turnu Severin.
        4. beneficiarii prevederilor Legii nr. 208/1997 privind cantinele de ajutor social care locuiesc în cartierele Schela Cladovei, Schela Nouă, Dudaşul Schelei şi Gura Văii şi prestează zile de muncă în folosul comunităţii pe raza municipiului Drobeta Turnu Severin.
        5. alte categorii de persoane aflate în situații deosebite.
        
Art. 6 Facilităţile la transportul public local, acordate tuturor categoriilor de persoane beneficiare sunt următoarele:
a) Gratuitate pe mijloacele de transport public local pe raza municipiului Drobeta Turnu Severin pentru persoanele cu vârsta peste 70 ani;
b) Gratuitate pe mijloacele de transport public local pe raza municipiului Drobeta Turnu Severin, pentru persoanele pensionate la limită de vârstă, cu un venit lunar de 1125 lei;
c) Gratuitate pe mijloacele de transport public local pe raza municipiului Drobeta Turnu Severin pentru persoanele cu dizabilităţi (gradul accentuat şi grav), însoţitorii persoanelor cu handicap grav în prezenţa acestora, însoţitorii copiilor cu handicap accentuat în prezenţa acestora, însoţitorii adulţilor cu handicap auditiv şi mintal accentuat în prezenţa acestora, asistenţii personali ai persoanelor cu handicap grav, asistenţii personali profesionişti ai persoanelor cu handicap grav şi accentuat, însoţitorii nevăzătorilor cu handicap grav;
d) Gratuitate pe mijloacele de transport public local pe raza municipiului Drobeta Turnu Severin pentru veteranii şi văduvele de război, deportaţii şi deţinuţii politici, strămutaţii/persecutaţii din motive politice sau etnice, luptătorii pentru victoria Revoluţiei din 1989; 
e) Subvenţionarea cu 50% a donatorilor de sânge pe raza municipiului Drobeta Turnu Severin;
f) Gratuitate pe mijloacele de transport public local pe raza municipiului Drobeta Turnu Severin pentru persoanele beneficiare de prevederile Legii nr. 416/2001 privind venitul minim garantat, cu modificările și completările ulterioare, care locuiesc în cartierele Schela Cladovei, Schela Nouă, Dudaşul Schelei şi Gura Văii şi prestează zile de muncă în folosul comunităţii pe raza municipiului Drobeta Turnu Severin; 
g) Gratuitate pe mijloacele de transport public local pe raza municipiului Drobeta Turnu Severin pentru persoanele beneficiare de prevederile Legii nr. 208/1997 privind cantinele de ajutor social care locuiesc în cartierele Schela Cladovei, Schela Nouă, Dudaşul Schelei şi Gura Văii şi prestează zile de muncă în folosul comunităţii pe raza municipiului Drobeta Turnu Severin;
h) Gratuitate pe mijloacele de transport public local pe raza municipiului Drobeta Turnu Severin pentru persoanele aflate în situații deosebite; 
i) Gratuitate pe mijloacele de transport public local pe raza municipiului Drobeta Turnu Severin pentru elevii din învăţământul preuniversitar acreditat/autorizat.  




Cap.III. Modalitatea de acordare a facilităţilor la transportul public local şi documentaţia necesară în vederea eliberării abonamentelor de călătorie

Art. 7  (1) Direcţia de Asistenţă Socială va elibera abonamente de călătorie gratuite pentru următoarele categorii de beneficiari, în condiţiile prezentei metodologii, după cum urmează:
a) Pentru veteranii de război şi văduvele de război, abonamentele de călătorie gratuite se vor elibera pe baza prezentării actului de identitate (BI/CI) şi a legitimaţiei de veteran de război eliberată de Ministerul Apărării Naţionale sau Asociaţia Naţională a Veteranilor de Război-Filiala Mehedinţi în original. Legitimaţia de veteran de război va fi vizată la zi pentru anul în curs.
b) Pentru deportaţii şi deţinuţii politici, strămutaţii/persecutaţii din motive etnice sau politice abonamentele de călătorie gratuite se vor elibera pe baza actului de identitate (BI/CI), a Hotărârii  comisiei prin care au fost încadraţi într-una dintre categoriile menţionate mai sus, a legitimaţiei de membru al uneia dintre asociaţiile: Asociaţia Deportaţilor şi Victimelor Oprimării Comuniste, Asociaţia Foştilor Deţinuţi Politici, Filiala Mehedinţi în original. Legitimaţia de membru va fi vizată la zi pentru anul în curs, prin aplicarea în clar a ştampilei şi a semnăturilor autorizate. 
c) Pentru Luptătorii pentru Victoria Revoluţiei din Decembrie 1989 abonamentele de călătorie gratuite se vor elibera pe baza actului de identitate (BI/CI), a Certificatului de Luptător sau Participant, eliberat de Comisia pentru Cinstirea şi Sprijinirea Eroilor Revoluţiei din Decembrie 1989 sau a legitimaţiei de membru al Asociaţiei Luptătorilor pentru Victoria Revoluţiei din Decembrie 1989, Filiala Mehedinţi. Legitimaţia de membru va fi vizată la zi pentru anul în curs, prin aplicarea în clar a ştampilei şi a semnăturilor autorizate. 
d) Pentru pensionarii cu vârsta de peste 70 ani se vor elibera  abonamente de călătorie pe baza actului de identitate (BI/CI) în original din care să rezulte datele de identitate şi domiciliul actual; Aceştia vor beneficia de 30 călătorii pe lună dus-întors, pe toate liniile de transport public local. Pentru pensionarii care urmează să împlinească 70 ani se acordă abonament de călătorie începând cu luna următoare celei în care titularul a împlinit vârsta de 70 ani.  
e) Pentru pensionarii la limită de vârstă cu pensie până la 1125 lei inclusiv  se vor elibera abonamente de călătorie gratuită pe mijloacele de transport public local din municipiul Drobeta Turnu Severin pe baza actului de identitate (CI/BI) în original, decizie de pensionare la limită de vârstă şi cuponul de pensie, în copie, din luna precedentă acordării abonamentului de transport. Aceştia vor beneficia de 30 călătorii pe lună dus-întors, pe toate liniile de transport public local.
f) Pentru donatori se va subvenţiona cu 50% abonamentul de transport în baza actului de identitate (CI/BI) în original şi a adeverinţei eliberată de Centrul de transfuzie sanguină din municipiului Drobeta Turnu Severin; 
g) Pentru persoanele cu dizabilităţi (gradul accentuat şi grav), însoţitorii persoanelor cu handicap grav în prezenţa acestora, însoţitorii copiilor cu handicap accentuat în prezenţa acestora, însoţitorii adulţilor cu handicap auditiv şi mintal accentuat în prezenţa acestora, asistenţii personali ai personalor cu handicap grav, asistenţii personali profesionişti ai persoanelor cu handicap grav şi accentuat, însoţitorii nevăzătorilor cu handicap grav; se vor elibera abonamente de călătorie gratuite pe mijloacele de transport public local din municipiul Drobeta Turnu Severin pe baza:
 - actul de identitate (CI/BI) în original din care să rezulte datele de identitate şi domiciliul actual;
-  certificatul de încadrare în grad de handicap;
- adeverinţa de persoană cu handicap pentru gratuitate transport public local eliberată de Direcţia Generală de Asistenţă Socială şi Protectia Copilului.
h) Pentru persoanele beneficiare de prevederile Legii nr. 416/2001 privind venitul minim garantat, cu modificările și completările ulterioare, se vor elibera abonamente de călătorie gratuite pe mijloacele de transport public local din municipiul Drobeta Turnu Severin pe baza actului de identitate (CI/BI)  în original din care să rezulte datele de identitate şi domiciliul actual și tabel nominal eliberat de Serviciul Asistență Socială din cadrul Direcției de Asistență Socială din care să reiese numărul de ore ce vor fi lucrate de persoanele apte de muncă din familiile pentru care se asigură venitul minim garantat.  
 i) Pentru persoanele beneficiare de prevederile Legii nr. 208/1997 privind cantinele de ajutor social  se vor elibera  abonamente de călătorie gratuite pe mijloacele de transport public local din municipiul Drobeta Turnu Severin pe baza actului de identitate (CI/BI) în  original din care să rezulte datele de identitate şi domiciliul actual, și tabel nominal eliberat de Serviciul Asistență Socială din cadrul Direcției de Asistență Socială din care să reiese numărul de ore ce vor fi lucrate de persoanele apte de muncă din familiile pentru care se asigură cantina de ajutor social;
j) Pentru persoanele aflate în situații deosebite se va depune cerere care se va soluționa prin efectuarea unei anchete sociale; 
	(2)  Toţi elevii din învăţământul preuniversitar acrediat/autorizat care domiciliază pe raza municipiului Drobeta Turnu Severin li se vor elibera abonamente de călătorie gratuită pe baza documentelor eliberate de unitățile de învățământ. 

Art. 8 (1) Categoriile de  beneficiari de abonamente de transport public local vor depune la Direcţia de Asistenţă Socială, o cerere care să conţină numele şi prenumele, adresa de domiciliu, seria, nr. şi data eliberării actului de identitate (BI/CI) și acte doveditoare privind motivul solicitării.
             (2) Abonamentele de călătorie, eliberate în condițiile art.7, vor fi încărcate pe carduri de călătorie;
            (3) Încărcarea abonamentelor pe cardurile de călătorie se face la sediul Direcției de Asitență Socială, la solicitarea persoanelor care se încadrează în prevederile legale. 
             
 	Art. 9 (1) Pentru categoriile prevăzute la art.7 lit. a), b), c), g) se vor elibera abonamente de călătorie trimestriale, pentru categoriile prevăzute la art.7 lit. d), e), f), h), i) se vor elibera abonamente de călătorie lunare iar pentru categoria prevăzută la art.7 alin. 2)  se vor elibera abonamente de călătorie anuale. 
(2) Pensionarii cu vârsta de peste 70 ani vor circula gratuit pe toate mijloacele de transport public local, vor beneficia de 30 călătorii dus- întors/lună aceştia legitimându-se cu actul de identitate şi cu abonamentul eliberat de Direcţia de Asistenţă Socială.
(3) Pensionarii cu pensie în cuantum de 1125 lei inclusiv, vor beneficia de 30 călătorii dus-întors /lună pe toate mijloacele de transport public local, legitimându-se cu actul de identitate şi abonamentul de călătorie gratuit eliberat de Direcția de Asistență Socială.
(4) Pentru persoanele beneficiare de prevederile Legii nr. 416/2001 privind venitul minim garantat se acordă 15 sau 30 călătorii dus-întors/lună în funcție de caz (respectiv nr. de ore de muncă de efectuat în interes local), aceştia legitimându-se cu actul de identitate şi abonamentul de călătorie gratuit eliberat de Direcția de Asistență Socială. 
 (5) Pentru persoanele beneficiare de prevederile Legii nr. 208/1997 privind cantinele de ajutor social se acordă 15 sau 30 călătorii dus-întors/lună în funcție de caz (respectiv nr. de ore de muncă de efectuat în interes local), aceştia legitimându-se cu actul de identitate şi abonamentul de călătorie gratuit eliberat de Direcția de Asistență Socială.
 (6) Persoanele care se încadrează în prevederile Legii nr. 448/2006 privind protecția și promovarea drepturilor persoanelor cu handicap cu domiciliul în municipiul Drobeta Turnu Severin, beneficiază de gratuitate la transportul public local pe perioada de valabilitate a certificatului de încadrare în grad de handicap, dar nu mai mult de durata de valabilitate a vizei de reşedinţă. Persoanele care au domiciliul în municipiul Drobeta Turnu Severin şi reşedinţa în altă localitate nu vor beneficia de gratuitate la transport pe perioada valabilităţii vizei de reşedinţă.
(7) Elevii beneficiază de gratuitate pe mijloacele de transport public local pe tot parcursul anului  calendaristic. 
           
            Art.10 (1) Direcţia de Asistenţă Socială va întocmi tabele centralizatoare pentru fiecare categorie în parte de beneficiari care au primit abonamentul de călătorie în baza actelor doveditoare.
                 (2) Tabelele centralizatoare cu numărul de călătorii ale fiecărei categorii eliberate vor fi avizate de directorul executiv al Direcţiei de Asistenţă Socială şi vor constitui astfel documentele justificative ale facturilor, care vor fi transmise transportatorului/Primăriei până în data de 10 (zece) a lunii următoare, pentru luna anterioară. 
     
          Art.11 (1) Elevii vor primii abonament de călătorie gratuit pentru a călători cu transportul public local în baza solicitării efectuate la unitatea de învăţământ. 
                      (2) Unitatea de învăţământ transmite la începutul fiecărui an școlar, Direcţiei de Asistenţă Socială tabele nominale cu elevii care vor beneficia de abonamente de călătorie gratuite. Aceasta răspunde de realitatea, legalitatea şi exactitatea datelor prezentate. 
                      (3) Elevii se vor prezenta la Direcția de Asistență Socială cu actele de identitate 
( C.I/C.N) pentru eliberarea abonamentelor de transport public.                  
    
Cap. IV. Finanţarea cheltuielilor pentru beneficiarii de facilităţi la transportul public local şi modalitatea de decontare a abonamentelor de călătorie
 
Art.12 Finanţarea cheltuielilor privind abonamentele cu transportul public local pentru beneficiarii de facilităţi se va face din bugetul local. 

Art.13  (1) La categoriile de beneficiari de facilități la transportul public local pentru care Direcția de Asistență Socială eliberează abonamente, se emite factură fiscală de către transportator; 
              (2) Operatorul de transport transmite lunar, la Primăria municipiului Drobeta Turnu Severin, factura fiscală în format electronic, cu număr de înregistrare, reprezentând contravaloarea abonamentelor de călătorie utilizate de beneficiarii prevăzuți la art.7; 
              (3) Direcția de Asistență Socială vizează factura și o transmite spre decontare însoțită de centralizatorul de decont al abonamentelor utilizate, care cuprinde: tipul abonamentului, numele și prenumele beneficiarului, codul numeric personal al beneficiarului, seria cardului de ticketing și numărul de călătorii efectuate de beneficiar;  
              (4) Decontarea o va face Primăria municipiului Drobeta Turnu Severin, de la bugetul local conform prevederilor  legale în vigoare.

  Art.14 Finanțarea cheltuielilor privind acordarea de abonamente pentru beneficiarii prevăzuți la art.7, se realizează la tarifele aprobate prin hotărâre a Consiliului local al municipiului Drobeta Turnu Severin, pentru aceste categorii de persoane; 

             Art.15 (1) Cheltuielile ocazionate cu emiterea abonamentelor și a altor cheltuieli aferente îi revin firmei de transport;
                        (2) În cazul în care persoanele beneficiare, prevăzute la art.7, vor solicita emiterea unui card nou de călătorie pentru situații temeinic justificate (furtul, pierderea, distrugerea cardului vechi, etc) costul cardului nou de călătorie va fi suportat de către persoanele beneficiare; 
                        (3) Pentru situațiile prevăzute la alin.(2) cardul vechi va fi blocat în sistemul de ticketing, iar abonamentele pentru beneficiarii prevăzuți la art.7 vor fi încărcate pe noile carduri; 
                        (4) Abonamentele de călătorie gratuite eliberate în baza prezentei metodologii sunt personale şi netransmisibile.

            Art.16 Prin excepție, legiuitorul stabilește pentru anumite cazuri excepționale cum ar fi: starea de urgență, starea de alertă, etc, prelungirea valabilității actelor administrative – abonamente. Decontarea facturilor se va face în baza abonamentelor eliberate anterior apariției acestei situații.


Cap.V. Dispoziţii finale

Art.17 (1) Beneficiază de prevederile prezentei metodologii numai categoriile de beneficiari cu domiciliul şi/sau reşedinţa în municipiul Drobeta Turnu Severin.
             (2) Dacă în urma verificării actului de identitate se constată că există reşedinţă stabilită în altă localitate şi beneficiarul declară pe propria răspundere că nu locuieşte la acea adresă se efectuează o anchetă socială. 
          (3) Investigaţiile de specialitate se efectuează la domiciliul beneficiarului unde se solicită informaţii pentru întocmirea anchetei sociale în vederea obţinerii abonamentului de călătorie. 
         (4) În situaţia în care pe teren se constată altceva decât cele declarate şi există informaţii ce nu au fost comunicate în condiţiile prevăzute la alin (3) cât şi refuzul  titularului de a furniza informaţii necesare la întocmirea anchetei sociale se consideră că acesta nu îndeplineşte condiţiile de acordare a abonamentului de călătorie gratuit.   

           Art.18  În situaţia în care o persoană se încadrează la mai multe categorii de beneficiari are dreptul la un singur abonament de călătorie gratuit.

Art.19 (1) Calitatea de beneficiar al facilităților la transportul public în comun, încetează în următoarele situații : 
a) La cerere; 
b) În caz de deces;  
c) În cazul pierderii calității de persoană îndreptățită în condițiile prezentului regulament; 
d) In cazul schimbării domiciliului în altă localitate; 
e) În cazul majorării cuantumului pensiei peste nivelul prevăzut în prezenta metodologie; 
          (2) La încetarea calității de beneficiar al facilităților la transportul public în comun, abonamentele de călătorie eliberate se anulează de către emitent, respectiv de către Direcția de Asistență Socială. 
          (3) În situația prevăzută la alin 1) lit b), Serviciul Public Comunitar Local de Evidență a Persoanelor comunică lunar Direcției de Asistență Socială lista persoanelor decedate. 

Art.20 Beneficiarii de transport public local aprobaţi prin legi speciale (AFDP, persoane cu dizabilităţi, luptători în Revoluţia din 1989, deportaţi şi deţinuţi politici, strămutaţi, veterani de război şi văduve de război, văduve de veterani, donatori) vor primi abonament de transport şi vor circula pe toate liniile de transport public local.

Art. 21  Pensionarii vor primi abonamente de călătorie pentru a circula pe toate liniile de  transport public local și vor beneficia de o călătorie dus-întors pe zi.

[bookmark: _GoBack]Art. 22 Beneficiarii de venit minim garantat  precum și cei de servicii sociale acordate în baza Legii nr. 208/1997,  din cartierele Schela Cladovei, Schela Nouă, Dudașul Schelei și Gura Văii care prestează zile de muncă în folosul comunității pe raza municipiului Drobeta Turnu Severin, vor primi abonamente de  transport pentru a circula doar pe liniile 1,3 și 7. 

Art. 23  Procedura de eliberare a abonamentelor de călătorie se va face în continuare conform H.C.L. nr. 85/2022 până la semnarea procesului verbal de predare-primire a noului sistem de ticketing și punerea în funcțiune a acestuia de către transportatorul local. 

